L 144/92
HR
Službeni list Europske unije
5.6.2023.
(3)
Njemačka smatra da se dogovorom iz dokumenta CA ne propisuje obveza svrstavanja biocidnih proizvoda koji se upotrebljavaju za dezinfekciju površina u području zdravstvene zaštite životinja isključivo u vrstu proizvoda 2.
Njemačka smatra da se u dokumentu CA predviđa mogućnost da se biocidni proizvodi za opću dezinfekciju površina u području zdravstvene zaštite životinja svrstaju u vrstu proizvoda 2 ako se upotrebljavaju i u klinikama za humanu medicinu i veterinarskim klinikama, a biocidni proizvod nije namijenjen za upotrebu u području humane medicine.
Njemačka smatra da svrha smjernica o učinkovitosti i dokumenta CA nije utvrditi opis vrsta proizvoda jer je taj opis utvrđen u Prilogu V. Uredbi (EU) br.
528/2012.
Stoga Njemačka smatra da je upotreba biocidnog proizvoda kao proizvoda vrste 3 u zdravstvenoj zaštiti životinja primjerena.
(4)
Budući da u okviru koordinacijske skupine nije postignut dogovor, Njemačka je 24. kolovoza 2022.
na temelju članka 36. stavka 1.
Uredbe (EU) br.
528/2012 neriješeni prigovor uputila Komisiji.
Pritom je Komisiji dostavila detaljnu izjavu o pitanjima oko kojih se države članice nisu mogle dogovoriti i razlozima njihova neslaganja.
Ta je izjava proslijeđena uključenim državama članicama i podnositelju zahtjeva.
(5)
U članku 2. stavku 1.
Uredbe (EU) br.
528/2012 navodi se da su popis vrsta biocidnih proizvoda obuhvaćenih tom uredbom i njihovi opisi navedeni u Prilogu V. toj uredbi.
(6)
U skladu s člankom 19. stavkom 1. točkom (a) Uredbe (EU) br.
528/2012 jedan je od uvjeta za izdavanje odobrenja taj da su aktivne tvari sadržane u biocidnom proizvodu uključene u Prilog I. toj uredbi ili da su odobrene za dotičnu vrstu proizvoda i da su ispunjeni svi navedeni uvjeti za te aktivne tvari.
(7)
U Prilogu V. Uredbi (EU) br.
528/2012 propisano je da vrsta proizvoda 2: Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama obuhvaća proizvode koji se upotrebljavaju za dezinfekciju površina, materijala, pribora i namještaja koji nisu u izravnom kontaktu s hranom ili hranom za životinje; područja primjene uključuju, među ostalim, bazene, akvarije, vode za kupanje i druge vode; klimatizacijske sustave; zidove i podove u privatnim, javnim i industrijskim prostorima te u drugim prostorima u kojima se odvijaju profesionalne aktivnosti; proizvode koji se upotrebljavaju za dezinfekciju zraka, vode koja se ne koristi za konzumaciju ljudi i životinja, kemijskih zahoda, otpadnih voda, bolničkog otpada i tla; proizvode koji se upotrebljavaju kao algacidi za bazene, akvarije i druge vode i za sanaciju građevinskog materijala; proizvode koji se upotrebljavaju za ugradnju u tekstile, higijenski papir, maske, boje i druge artikle ili materijale, kako bi proizvedeni artikl imao dezinfekcijska svojstva.
U Prilogu V. Uredbi (EU) br.
528/2012 propisano je da vrsta proizvoda 3: Biocidni proizvodi u veterinarskoj higijeni obuhvaća proizvode koji se upotrebljavaju za potrebe veterinarske higijene, kao što su dezinfekcijska sredstva, dezinfekcijski sapuni, proizvodi za oralnu higijenu ili higijenu tijela ili proizvodi s antimikrobiološkim učinkom; proizvode koji se upotrebljavaju za dezinfekciju materijala i površina na kojima životinje žive ili se transportiraju.
(8)
Komisija se nakon pažljivog pregleda svih dostupnih informacija složila s mišljenjem Njemačke da bi upotrebu biocidnog proizvoda trebalo svrstati u vrstu proizvoda 3 kako je opisana u Prilogu V. Uredbi (EU) br.
528/2012 jer se proizvod treba upotrebljavati za dezinfekciju u području zdravstvene zaštite životinja, uključujući veterinarske klinike i operacijske dvorane, površine, pribor i predmete za kućne ljubimce.
Vrsta proizvoda 3 obuhvaća proizvode koji se upotrebljavaju za potrebe veterinarske higijene, kao što su dezinfekcijska sredstva, dezinfekcijski sapuni, proizvodi za oralnu higijenu ili higijenu tijela ili proizvodi s antimikrobiološkim učinkom, proizvode koji se upotrebljavaju za dezinfekciju materijala i površina na kojima životinje žive ili se transportiraju.
Budući da je biocidni proizvod namijenjen za dezinfekciju u području zdravstvene zaštite životinja, trebalo bi ga smatrati dezinfekcijskim sredstvom koje se upotrebljava za potrebe veterinarske higijene.
(9)
U dokumentu CA odražava se dogovor službi Komisije i nadležnih tijela o provedbi Uredbe (EU) br.
528/2012 u pogledu usklađivanja praksi svrstavanja dezinfekcijskih sredstava koja se upotrebljavaju u medicini i zdravstvenoj zaštiti životinja u odgovarajuće vrste proizvoda.
U dokumentu CA navodi se da je u vrstu proizvoda 2 moguće svrstati biocidne proizvode koji se upotrebljavaju za dezinfekciju površina u veterinarskim ordinacijama ili bolnicama povezanih s pregledom životinja i operativnim zahvatima na životinjama/liječenjem životinja, dok bi proizvode koji se upotrebljavaju za posebne potrebe veterinarske higijene (npr. proizvodi sa specifičnim tvrdnjama o djelovanju protiv ciljanog organizma koji je relevantan samo u području veterinarstva) trebalo svrstati u vrstu proizvoda 3.
Stoga se u dokumentu CA predviđa fleksibilnost u pogledu svrstavanja takvih proizvoda u vrstu proizvoda 2 ili vrstu proizvoda 3 te se ne sprečava svrstavanje biocidnog proizvoda u vrstu proizvoda 3.